Θέμα: Περί συμμετοχής του Δήμου Σερβίων στο χρηματοδοτικό πρόγραμμα

«Δράσεις Περιβαλλοντικού Ισοζυγίου» 2019 - 2020 του Υπουργείου

Περιβάλλοντος και Ενέργειας - Πράσινο Ταμείο και υποβολής πρότασης για

ένταξη και χρηματοδότηση της πράξης με τίτλο «Διαμόρφωση πλατείας

κοινότητας Μικροβάλτου του Δήμου Σερβίων».

ΕΙΣΗΓΗΣΗ

Ο Πρόεδρος του Πράσινου Ταμείου του Υπουργείου Περιβάλλοντος και Ενέργειας καλεί, με την με αριθ. πρωτ. 7035/2.12.2020 Πρόσκληση, τους δυνητικούς δικαιούχους για την υποβολή προτάσεων Πράξεων προς ένταξη και χρηματοδότηση στο χρηματοδοτικό πρόγραμμα «Δράσεις Περιβαλλοντικού Ισοζυγίου» 2019 - 2020 και στον Άξονα Προτεραιότητας 1 (Α.Π. 1) «Αστική Αναζωογόνηση 2019».

Η με αριθμό 9/2010 μελέτη του έργου με τίτλο «Διαμόρφωση πλατείας κοινότητας Μικροβάλτου Δήμου Σερβίων» έχει συνταχθεί με μέριμνα του πρώην Δήμου Καμβουνίων και θεωρήθηκε από την πρώην Τ.Υ.Δ.Κ. Ν. Κοζάνης. Η μελέτη επικαιροποιήθηκε από την Τεχνική Υπηρεσία του Δήμου Σερβίων ώστε να ικανοποιεί τις τρέχουσες οικονομικές (από την άποψη του προϋπολογισμού δημοπράτησης), τεχνικές και περιβαλλοντικές απαιτήσεις. Ο επικαιροποιημένος προϋπολογισμός ανέρχεται στις 243.000 €, συμπεριλαμβανομένου του Φ.Π.Α. 24%.
Προκειμένου η Πράξη να υλοποιηθεί, κρίνεται απαραίτητο να υποβληθεί πρόταση στο πλαίσιο της προαναφερόμενης Πρόσκλησης και συγκεκριμένα στο Μέτρο 2 από το οποίο προκύπτει μέγιστη δυνατή χρηματοδότηση του Δήμου Σερβίων με ένα ποσό της τάξης των 169.105,60 €.

Σε συνέχεια των ανωτέρω,

Εισηγούμαι

όπως το Δημοτικό Συμβούλιο:

(α) Εγκρίνει την με αριθμό 9/2010 μελέτη με τίτλο «Διαμόρφωση πλατείας κοινότητας Μικροβάλτου Δήμου Σερβίων» προϋπολογισμού 243.000,00€ (συμπεριλαμβανομένου του Φ.Π.Α. 24%), όπως αυτή θεωρήθηκε αρχικά από την πρώην ΤΥΔΚ Ν. Κοζάνης και επικαιροποιήθηκε τον Μάιο του 2020 από την Τεχνική Υπηρεσία του Δήμου Σερβίων.
(β) Εγκρίνει την υποβολή πρότασης για ένταξη και χρηματοδότηση της Πράξης με τίτλο «Διαμόρφωση πλατείας κοινότητας Μικροβάλτου Δήμου Σερβίων» προϋπολογισμού 243.000,00 € (συμπεριλαμβανομένου του Φ.Π.Α. 24%), στον Άξονα Προτεραιότητας 1 (Α.Π. 1)«Αστική Αναζωογόνηση 2019», στο Μέτρο 2 "Παρεμβάσεις στον Αστικό Χώρο" και στο Υπομέτρο 2.1 "Αναδιαμόρφωση κοινόχρηστων χώρων και χώρων πρασίνου", στα πλαίσια της υπ’ αρ. πρωτ. 7035/2-12-2019 πρόσκλησης του Πράσινου Ταμείου.
(γ) Αποφασίσει ότι ο Δήμος Σερβίων θα καλύψει το τυχόν επιπλέον ποσό που θα απαιτηθεί για την κατασκευή του έργου, από ίδιους πόρους.

(δ) Εξουσιοδοτήσει τον Δήμαρχο Σερβίων να προβεί σε όλες τις απαραίτητες σχετικές ενέργειες.

Ο Αντιδήμαρχος

Ζάκης Δημήτριος
Συνημμένα:

Έκθεση τεκμηρίωσης -

σκοπιμότητας.

Εσωτερική Διανομή

1. Τεχνική Υπηρεσία

2. Αρχείο
